system
Răspunde în limba română, în stilul Wikipedia, cat mai corect gramatical.
user
Spune-mi tot ce știi despre Jim Morrison.
assistant
James Douglas „Jim” Morrison (n. 8 decembrie 1943, Florida – d. 3 iulie 1971, Paris) a fost un cântăreț, compozitor și textier american, solistul vocal și liderul formației rock psihedelice The Doors. A studiat  cinematografia la universitatea UCLA.

Biografie 
Când era copil, familia lui petrecea foarte multă vreme călătorind din cauza serviciului tatălui său, ofițer în Marina Militară. La sfârșitul anilor 1950 Morrison s-a stabilit în Alexandria, Virginia unde și-a încheiat și liceul. În 1964 s-a mutat pe coasta de vest, iar în 1966 a intrat la Universitatea Californiei din Los Angeles (UCLA).

Pasionat de literatură și filosofie, Morrison a scris versuri sub influența lui Arthur Rimbaud și William Blake. Pe când era student la UCLA el a început să ia diferite tipuri de narcotice, cum ar fi LSD.

Grupul muzical The Doors 
În anul 1965 l-a cunoscut pe Ray Manzarek și împreună ei au format grupul rock The Doors. Din trupă au mai făcut parte John Densmore și Robby Krieger. Denumirea grupului provine de la un vers celebru al lui William Blake, „If the doors of perception were cleansed everything would appear to man as it is, infinite” (). Debutul discografic a avut loc 2 ani mai târziu cu albumul omonim, The Doors, apărut în 1967 sub egida editurii Elektra Records.

Morrison era văzut de fanii săi ca un fel de zeu sau lider spiritual; ca urmare și-a luat porecla de „Lizard King” (regele șopârlă).

Stilul său de viață alături de formație a devenit tot mai puternic influențat de alcool și droguri. Spre sfârșitul vieții devenise aproape dependent de alcool. În 1969, în urma unui chef mai lung, Morrison a apărut beat pe scenă în fața a 13.000 spectatori din cartierul Coconut Grove din Miami, Florida. În timpul spectacolului și-a scos cămașa pe scenă și și-a scos un deget prin fermoarul pantalonilor. Ca urmare a acestui gest a fost arestat sub acuzația de exhibiționism și alcoolism. A fost condamnat la șase luni de muncă silnică, dar a făcut recurs. Totuși, Morrison a murit înainte de rejudecarea cazului.

Viața privată și moartea
Morrison s-a însurat cu prietena sa, Pamela Courson, pe care o cunoscuse în 1966. Ea a fost aceea care l-a găsit mort în hotelul din Paris unde stăteau. Moartea sa a fost stabilită ca fiind cauzată de un atac de cord; nu i s-a făcut autopsie. Morrison a fost înmormântat în cimitirul Père Lachaise din Paris, după o ceremonie privată. Avea să devină una din figurile cheie ale Clubului 27.

Mormântul său a devenit un loc de pelerinaj și este încă vizitat zilnic de sute de fani care lasă acolo multe amintiri, cum ar fi: bilete, graffiti, țigări, prezervative. În același cimitir mai sunt înmormântați Oscar Wilde, Gertrude Stein, Edith Piaf, Frédéric Chopin, George Enescu, Honoré de Balzac, precum și numeroase alte celebrități.

Discografie 
 The Doors (1967)
 Strange Days
 Waiting for the Sun
 The Soft Parade
 Morrison Hotel
 L.A. Woman
 An American Prayer
 Best of the Doors
 The Doors in Concert
 The Complete Studio Recordings (1999)

Note

Legături externe 
 Situl oficial al trupei
 A Tribute to Jim Morrison
 Felt Forum 
 Jim Morrison Portal
 Open The Doors A Tribute Night held in Falkirk, Scotland EVERY YEAR 
 A list of his quotes 
 Doors Usenet Newsgroup
 Jim Morrison's Grave 
 A video clip of Jim Morrison's Grave
 Biography and summary over his work: as pdf, html and dvi all under GNU FDL
 Earliest film of Jim Morrison
 "The Rock Opera Footage" at Lizard King Lounge 
 Lizard King Lounge 
 Jim Morrison Fan site
  Jim Morrison – Voices Of The Fire Fan site
 Waiting For The Sun – The Spirit of Jim Morrison Fan site
 Jim Morrison și viața sa
 Jim Morrison - O rugă americană și alte scrieri/Cartea de nisip/1995
 Eroul si demonul sau. Jim Morrison - 35!, Marius Petrescu, Formula AS - anul 2006, numărul 730

Nașteri în 1943
Nașteri pe 8 decembrie
Decese în 1971
Decese pe 3 iulie
 Morrison, Jim
Baritoni americani
Absolvenți ai Florida State University
Absolvenți ai University of California, Los Angeles
Actori de film americani
Americani de origine engleză
Americani de origine irlandeză
Americani de origine scoțiană
Americani expatriați în Franța
Cantautori rock americani
Cântăreți americani de muzică pop
Cântăreți americani de muzică rock
Compozitori americani
Decese în Paris
Înmormântări în cimitirul Père Lachaise
Muzicieni americani
Muzicieni din statul Florida
Oameni din Melbourne, Florida
Poeți americani
Scriitori din statul Florida